Síminn hagnaðist um milljarð króna á fjórða ársfjórðungi síðasta árs. Hagnaðurinn var fjörutíu prósentum meiri en á síðasta ársfjórðungi ársins 2019. Orri Hauksson, forstjóri Símans, segir að það hafi haft áhrif hvað fólk hélt sig heima á árinu. Einnig hafi hagræðingaraðgerðir skilað sér. Tekjur af upplýsingatækni jukust um rúm ellefu prósent milli ára sem og tekjur af sjónvarpssölu enda seldi Síminn áskrift að ensku úrvalsdeildinni í fótbolta í níu mánuði árið 2020, mun lengur en árið áður.